
บทคัดย่อ
[bookmark: _Hlk228548161]การวิจัยเชิงกึ่งทดลองแบบกลุ่มเดียววัดก่อนและหลังการทดลอง มีวัตถุประสงค์ เพื่อเปรียบเทียบระดับคะแนนความเครียดของนักศึกษาพยาบาลศาสตรบัณฑิต วิทยาลัยพยาบาลบรมราชชนนีสุราษฎร์ธานี ชั้นปีที่ 1 ก่อนและหลังเข้าร่วมโปรแกรมการส่งเสริมสุขภาพจิตตามหลัก 3 อ. 3 ลด กลุ่มตัวอย่างเป็นนักศึกษาพยาบาล ศาสตรบัณฑิต ชั้นปีที่ 1 จำนวน 31 คน โดยใช้การสุ่มตัวอย่างแบบง่าย และผ่านเกณฑ์การคัดเลือก เครื่องมือที่ใช้ในการวิจัย 1) แบบประเมินความเครียดสวนปรุง ชุด 20 ข้อ (SPST-20) ซึ่งมีค่าความเชื่อมั่นเท่ากับ .91         2) โปรแกรมการส่งเสริมสุขภาพจิตตามหลัก 3 อ. 3 ลด มีค่าความตรงตามเนื้อหา (CVI) เท่ากับ 1.00 วิเคราะห์ข้อมูลโดยใช้สถิติเชิงพรรณนาและสถิติทดสอบค่าที (t-test)
	ผลการวิจัยพบว่า ภายหลังการเข้าร่วมโปรแกรมการส่งเสริมสุขภาพจิตตามหลัก 3 อ. 3 ลด นักศึกษาพยาบาลมีระดับความเครียดลดลงอย่างมีนัยสำคัญทางสถิติที่ระดับ .05 (t = 8.31, p < .001) โดยก่อนการทดลองมีคะแนนความเครียดเฉลี่ยเท่ากับ 33.61 (S.D. = 4.24) และภายหลังการทดลองมีคะแนนความเครียดเฉลี่ยลดลงเหลือ 26.16 (S.D. = 4.84)
	ผลการวิจัยครั้งนี้สะท้อนให้เห็นว่า โปรแกรมการส่งเสริมสุขภาพจิตตามหลัก 3 อ. 3 ลด มีประสิทธิผลในการลดระดับความเครียดและส่งเสริมสุขภาพจิตของนักศึกษาพยาบาลในช่วงเริ่มต้นของการศึกษาระดับอุดมศึกษา ซึ่งเป็นช่วงวัยที่ต้องเผชิญกับการเปลี่ยนแปลงทั้งด้านการเรียน การปรับตัวทางสังคม และความรับผิดชอบที่เพิ่มขึ้น นอกจากนี้ โปรแกรมยังช่วยเสริมสร้างความสามารถในการจัดการความเครียด การปรับตัวต่อสถานการณ์กดดัน และการดำเนินชีวิตประจำวันได้อย่างเหมาะสม อันจะเอื้อต่อการพัฒนาคุณภาพชีวิตและประสิทธิภาพในการเรียนรู้ของนักศึกษาพยาบาลในระยะยาว

Abstract
This quasi-experimental study employed a one-group pretest–posttest design to examine the effect of a mental health promotion program based on the 3A–3R Principle on stress levels among first-year Bachelor of Nursing Science students at Boromarajonani College of Nursing, Surat Thani. The sample consisted of 31 first-year nursing students selected through simple random sampling who met the inclusion criteria. The research instruments included: (1) the Suan Prung Stress Test-20 (SPST-20), which demonstrated a reliability coefficient of .91; and (2) the Mental Health Promotion Program Based on the 3A–3R Principle, which achieved a Content Validity Index (CVI) of 1.00. Data were analyzed using descriptive statistics and paired t-test.
The results revealed that, following participation in the program, students exhibited significantly lower stress levels compared with their pre-intervention scores (t = 8.31, p < .001). The mean stress score decreased from 33.61 (SD = 4.24) before the intervention to 26.16 (SD = 4.84) after the intervention.
The findings indicate that the Mental Health Promotion Program Based on the 3A–3R Principle was effective in reducing stress levels among first-year nursing students. The program enhanced students’ ability to manage stress, adapt to academic and social challenges, and maintain healthy lifestyle practices. These findings suggest that the program may be an effective strategy for promoting mental well-being and facilitating successful adjustment to university life, thereby contributing to improved quality of life and academic performance among nursing students.

บทนำ
	สุขภาพจิตเป็นองค์ประกอบพื้นฐานที่สะท้อนถึงศักยภาพของบุคคลในการคิด รับรู้อารมณ์ และปรับตัวต่อสภาวะแวดล้อมหรือแรงกดดันต่าง ๆ ได้อย่างเหมาะสม สัมพันธ์โดยตรงกับการดำเนินชีวิตอย่างสมดุลและสัมพันธภาพกับผู้อื่น บุคคลที่มีสุขภาพจิตดีย่อมสามารถบริหารจัดการปัญหาและใช้ชีวิตได้อย่างมีความสุข ในทางตรงกันข้าม "ความเครียด" เป็นปัจจัยเสี่ยงสำคัญที่บั่นทอนสุขภาพจิต โดยมักเกิดขึ้นเมื่อเผชิญแรงกดดัน หรือความคาดหวังที่เกินขีดความสามารถในการปรับตัว หากขาดการจัดการที่เหมาะสม ความเครียดอาจส่งผลเสียรุนแรงทั้งทางร่างกายและจิตใจ เช่น อาการปวดศีรษะ นอนไม่หลับ พฤติกรรมแยกตัว ซึ่งหากสะสมเรื้อรังอาจนำไปสู่ภาวะซึมเศร้า วิตกกังวล หรือความเสี่ยงในการทำร้ายตนเองได้ (World Health Organization, 2022) สาเหตุของความเครียดเกิดจากปัจจัยกระตุ้นในหลายมิติ ทั้งด้านร่างกาย จิตใจ และสังคม โดยเฉพาะในกลุ่มวัยรุ่นและเยาวชน โดยอาการจะแตกต่างกันตามพื้นฐานอารมณ์และความสามารถในการปรับตัว จากรายงานสถานการณ์สุขภาพจิตปี 2565 และข้อมูลโครงการ Mental Health Check-in (2563–2567) พบแนวโน้มความเครียดในเยาวชนไทยสูงขึ้นถึงร้อยละ 24.83 ซึ่งถือว่าเป็นข้อมูลที่สำคัญ และสะท้อนแนวโน้มปัญหาสุขภาพจิตในวัยรุ่นที่เพิ่มขึ้นอย่างต่อเนื่อง (กรมสุขภาพจิต, 2567) 
[bookmark: _Hlk220332131]       	จากการศึกษาพบว่านักศึกษาพยาบาลศาสตรบัณฑิตชั้นปีที่ 1 อยู่ในช่วงวัยรุ่นตอนปลาย จัดเป็นกลุ่มที่มีความเปราะบาง อีกทั้งนักศึกษาพยาบาลที่เรียนอยู่ในชั้นปีต่ำจะมีระดับความเครียดสูงสุดมากกว่าชั้นปีอื่นๆ (พรรณภา เรืองกิจ และคณะ, 2562) เนื่องด้วยต้องเผชิญภาวะเปลี่ยนผ่าน เข้าสู่ชีวิตมหาวิทยาลัย ทั้งด้านสังคม การปรับตัว การรับผิดชอบตนเองมากขึ้น และระบบการเรียนที่เข้มข้น ปัจจัยเหล่านี้ล้วนเป็นตัวกระตุ้นให้เกิดความเครียดเป็นอย่างมาก  การเปลี่ยนแปลงที่อยู่อาศัยจากบ้านมาอยู่หอพัก การขาดเสรีภาพหรือความเหงา ล้วนส่งผลต่อสุขภาพจิตและพฤติกรรมได้ จากการศึกษาระดับความเครียดของนักศึกษาพยาบาล ชั้นปีที่ 1 วิทยาลัยพยาบาลบรมราชชนนี ชลบุรี (กัญญาวีณ์ โมกขาว และคณะ, 2564) พบว่า ส่วนใหญ่มีความเครียดระดับสูง ร้อยละ 39.64 และระดับปานกลาง ร้อยละ 38.74 โดยปัจจัยที่สัมพันธ์กับความเครียดอย่างมีนัยสำคัญ ได้แก่ ความคาดหวังต่อตนเอง การมองโลกในแง่ดี ความเข้มแข็งทางจิตใจ เจตคติต่อวิชาชีพ ความสัมพันธ์กับผู้อื่น และสภาพแวดล้อม ปัจจัยเกี่ยวข้องกับบุคลิกภาพ สุขภาพ และภาระการเรียน ส่งผลให้นักศึกษาต้องพักการเรียนหรือลาออกจาก (พรรณภา เรืองกิจ และคณะ, 2562)  เมื่อเกิดความเครียดในระดับระดับสูง โดยเฉพาะเครียดเป็นเวลานาน จะยิ่งส่งผลต่อสุขภาพกายและสุขภาพจิตตามมา ปัญหาความเครียดเหล่านี้หากไม่ได้รับการจัดการจะส่งผลกระทบต่อประสิทธิภาพการเรียนการสอน อัตราการคงอยู่ของนักศึกษา ส่งผลกระทบต่อพันธกิจของวิทยาลัยในการผลิตกำลังคนด้านสุขภาพที่มีคุณภาพสู่ระบบสาธารณสุขไทย จึงจำเป็นต้องมีการสนับสนุนและการจัดการสุขภาพจิตตั้งแต่เริ่มต้นการศึกษา เพื่อช่วยให้นักศึกษาพยาบาลมีการปรับตัวต่อความเครียดได้ดีขึ้น 
	จากการทบทวนวรรณกรรม การจัดการความเครียดที่มีประสิทธิภาพสามารถทำได้หลายวิธี การรับประทานอาหารในปริมาณที่มากตามอารมณ์ที่เกิดขึ้นจะช่วยผ่อนคลายความเครียดเพียงแค่ระยะสั้น แต่กลับจะมีผลเพิ่มความเสี่ยงต่อโรคอ้วนตามมา (พัชรา สิริวัฒนเกตุ และคณะ, 2559) การฝึกสติออนไลน์ช่วยลดความเครียดเฉลี่ยร้อยละ 45 (ทยาวีร์ จันทรวิวัฒน์ และสุหทัย โตสังวาลย์, 2564)  และการออกกำลังกายมากกว่า 2 ครั้ง /สัปดาห์ มีผลช่วยลดความเครียดได้ (จิราวัฒน์ ขจรศิลป์ และ Yuan, 2562) และการได้รับอาหารที่มีคุณค่าทางภาวะโภชนาการดี มีความสัมพันธ์กับระดับอีคิวสูง และส่งผลให้ความเครียดอยู่ในระดับต่ำ อีกทั้งยังพบว่าผู้ที่เลิกบุหรี่ที่ได้รับแรงสนับสนุนทางสังคมร้อยละ 30 สามารถจัดการความเครียดได้ดีขึ้นมา (รัชตะ รอสูงเนิน และคณะ, 2564) รวมทั้งการป้องกันการดื่มแอลกอฮอล์ช่วยเพิ่มความรู้และลดพฤติกรรมการดื่มแอลกอฮอล์ (Kumar et al., 2022) อย่างไรก็ตามจากการศึกษางานวิจัยที่ผ่านในข้างต้น พบว่าวิธีการเผชิญกับความเครียดหรือการลดความเครียด  ส่วนใหญ่เป็นเพียงการศึกษาที่มุ่งเน้นรูปแบบของกิจกรรมที่ลดความเครียดเพียงแค่กิจกรรมในกิจกรรมหนึ่งเท่านั้น ซึ่งอาจไม่เพียงพอต่อการช่วยลดความเครียดของนักศึกษาพยาบาล จึงควรมีการบูรณาการทั้งการฝึกสติ การออกกำลังกาย โภชนาการ ในการช่วยลดความเครียดที่เกิดขึ้นให้กับนักศึกษาพยาบาล
	วิทยาลัยพยาบาลบรมราชชนนี สุราษฎร์ธานี ได้ให้ความสำคัญกับประเด็นดังกล่าว จึงจัดให้มีการคัดกรองสุขภาพจิตเบื้องต้นในนักศึกษาพยาบาลศาสตรบัณฑิตชั้นปีที่ 1 พบข้อมูลที่น่าสนใจว่านักศึกษามีความเครียดอยู่ในระดับน้อย และระดับปานกลาง ซึ่งแม้ว่ากลุ่มนี้จะยังไม่แสดงอาการรุนแรงทางจิตเวช แต่ในทางจิตวิทยานั้นกลุ่มที่มีความเครียดระดับร้อยถึงปานกลาง หากไม่ได้รับการดูแลช่วยเหลือ หรือฝึกทักษะการเผชิญความเครียด แบบเชิงรุกอย่างทันท่วงที ระดับความเครียดสะสมจากภาระการเรียนพยาบาลที่เพิ่มมากขึ้นในระยะยาวเมื่อศึกษาอยู่ในระดับชั้นปีที่สูงขึ้น อาจจะส่งผลให้กลุ่มนี้พัฒนาไปสู่ภาวะความเครียดระดับรุนแรง โรคซึมเศร้า หรือเกิดภาวะหมดไฟในการเรียน (Burnout) ซึ่งจะส่งผลกระทบโดยตรงต่อผลสัมฤทธิ์ทางการเรียน และอัตราการคงอยู่ของนักศึกษา ในทางตรงกันข้าม หากทางวิทยาลัยฯ สามารถเข้ามาดูแลช่วยเหลือนักศึกษาตั้งแต่ในระยะเริ่มแรกนี้ได้ จะเป็นการป้องกันการเกิดปัญหาสุขภาพจิตที่รุนแรงได้อย่างมีประสิทธิภาพสูงสุด และช่วยเหลือกลุ่มนักศึกษาที่มีความเสี่ยงให้เปลี่ยนมาเป็นกลุ่มที่มีความเข้มแข็งทางจิตใจได้เร็วยิ่งขึ้น ที่ผ่านมาทางวิทยาลัยฯ ได้มีการดูแลนักศึกษาครอบคลุมทั้งสุขภาพกาย สุขภาพจิตและพฤติกรรม โดยให้อยู่ในความดูแลของอาจารย์ที่ปรึกษาและอาจารย์ประจำชั้น ซึ่งเมื่อนักศึกษามีปัญหาทางด้านสุขภาพจิต สามารถติดต่อขอรับความช่วยเหลือ และมีระบบส่งต่อผู้เชี่ยวชาญทางด้านสุขภาพจิตและจิตเวชตามความเหมาะสม อีกทั้งมีจัดกิจกรรมส่งเสริมการปรับตัว เช่น กิจกรรมแนะแนวการใช้ชีวิต กิจกรรมกลุ่มสัมพันธ์ และกิจกรรมสร้างสัมพันธภาพระหว่างนักศึกษากับอาจารย์ อย่างไรก็ตาม กิจกรรมดังกล่าวยังเน้นการให้คำปรึกษาแบบเชิงรับรายบุคคล และการจัดกิจกรรมสันทนาการทั่วไป ซึ่งยังขาดรูปแบบโปรแกรมการส่งเสริมสุขภาพจิตเชิงรุกที่เป็นระบบองค์รวม และจำเพาะเจาะจงในการพัฒนาพฤติกรรมสุขภาพ เพื่อส่งผลต่อจัดการความเครียด โดยเฉพาะในกลุ่มที่มีความเครียดระดับน้อยถึงปานกลางที่มักถูกมองข้ามจากระบบการส่งต่อทางจิตเวชทั่วไป
	ดังนั้น ผู้วิจัยจึงพัฒนาโปรแกรมแนวทางการส่งเสริมสุขภาพจิต โดยนำแนวคิด “3 อ. 3 ลด” ของสถาบันพระบรมราชชนก (สบช.โมเดล) (วิชัย เทียนถาวร, 2556) มาประยุกต์และบูรณาการพัฒนารูปแบบโปรแกรมการส่งเสริมสุขภาพจิตแบบองค์รวม เพื่อเป็นแนวทางในการช่วยลดระดับความเครียดที่เกิดขึ้นของนักศึกษาพยาบาลชั้นปี ที่ 1 อย่างเป็นระบบ ประกอบด้วยหลัก 3 อ. ได้แก่ อาหาร (ให้ความรู้โภชนาการต้านความเครียด) ออกกำลังกาย (แบบแอโรบิก) และอารมณ์ (ฝึกสติเพื่อความมั่นคงทางใจ) ควบคู่กับหลัก 3 ลด ได้แก่ ลดเหล้า ลดบุหรี่ และลดอ้วน (ลดปัจจัยเสี่ยงทางพฤติกรรม) ผ่านกระบวนการเรียนรู้ด้วยสื่อวิดีทัศน์ และการฝึกลงมือปฏิบัติจริง มุ่งหวังให้เกิดผลลัพธ์เชิงรูปธรรมในการช่วยลดระดับความเครียด  เสริมสร้างทักษะการปรับตัวให้นักศึกษาพยาบาลอยู่ในสังคม และสภาพแวดล้อมของสถาบันการศึกษาระดับอุดมศึกษาได้อย่างมีความสุข ทั้งยังเป็นการวางรากฐานการมีสุขภาพจิตที่ดีอย่างยั่งยืน อันจะเป็นกำลังสำคัญในการผลิตพยาบาลที่มีคุณภาพสู่สังคมต่อไป

วัตถุประสงค์วิจัย
[bookmark: _Hlk220314063]        เพื่อเปรียบเทียบระดับความเครียดของนักศึกษาพยาบาลศาสตรบัณฑิต วิทยาลัยพยาบาลบรมราชชนนี   สุราษฎร์ธานี ชั้นปีที่ 1 ก่อนและหลังเข้าร่วมโปรแกรมการส่งเสริมสุขภาพจิตตามหลัก  3 อ. 3 ลด 

สมมติฐาน
       หลังการเข้าร่วมโปรแกรมการส่งเสริมสุขภาพจิตตามหลัก  3 อ. 3 ลด นักศึกษาพยาบาลศาสตรบัณฑิต วิทยาลัยพยาบาลบรมราชชนนี  สุราษฎร์ธานี ชั้นปีที่ 1 มีระดับคะแนนความเครียดลดลง




กรอบแนวคิดการวิจัย  
[bookmark: _Hlk220397730]        กรอบแนวคิดในการศึกษาครั้งนี้พัฒนาขึ้นมาจากการทบทวนวรรณกรรมโดยการประยุกต์ใช้แนวคิด “3 อ. 3 ลด” ของสถาบันพระบรมราชชนก (สบช.โมเดล) (วิชัย เทียนถาวร, 2556) ซึ่งประกอบด้วย การรับประทานอาหารที่เหมาะสม การออกกำลังกายแบบแอโรบิก และการมีอารมณ์มั่นคงโดยการฝึกสมาธิ พร้อมทั้งลดพฤติกรรมเสี่ยง 3 ด้าน คือ ลดการดื่มแอลกอฮอล์ ลดการสูบบุหรี่ และควบคุมน้ำหนัก นำไปสู่การส่งเสริมสุขภาพจิตและลดระดับความเครียดอย่างมีประสิทธิภาพและยั่งยืน ซึ่งโปรแกรมประกอบด้วยกิจกรรมทั้งหมด 6 กิจกรรม ดังรูปภาพ 1 
โปรแกรมการส่งเสริมสุขภาพจิตตามหลัก 3 อ. 3 ลด
กิจกรรมที่ 1 อารมณ์: Breathe & Be หายใจลึกพักใจล้า      
กิจกรรมที่ 2 ออกกำลังกาย: Step ลด Stress ขยับลดเครียด 
กิจกรรมที่ 3 อาหาร: Eat Smart ฉลาดกิน ลดเครียด        
กิจกรรมที่ 4 ลดบุหรี่: No Smoke! No Stress! ลดบุหรี่ ลดเครียด       
กิจกรรมที่ 5 ลดเหล้า: Alcohol & Stress Decode ลดเหล้า เบาเครียด     
กิจกรรมที่ 6 ลดอ้วน: Stress Out! ลดอ้วน ลดเครียด 
      




ระดับความเครียด







ภาพ 1 กรอบแนวคิดของการวิจัย
ระเบียบวิธีวิจัย 
                 การวิจัยครั้งนี้ เป็นการวิจัยเชิงกึ่งทดลองแบบกลุ่มเดียววัดก่อนและหลังการทดลอง (quasi-experimental research, one-group pretest-posttest) 
ประชากรและกลุ่มตัวอย่าง
[bookmark: _Hlk206010624][bookmark: _Hlk207318351]      ประชากรที่ใช้ในการวิจัยนี้ คือ นักศึกษาพยาบาลศาสตรบัณฑิตชั้นปีที่ 1 ทั้งเพศชายและหญิง ในวิทยาลัยพยาบาลบรมราชชนนี สุราษฎร์ธานี จำนวน 150 คน กลุ่มตัวอย่างที่ศึกษาในครั้งนี้ คือ นักศึกษาพยาบาลศาสตรบัณฑิตชั้นปีที่ 1 ทั้งเพศชายและหญิง ในวิทยาลัยพยาบาลบรมราชชนนี สุราษฎร์ธานี จำนวน 150 คน คำนวณโดยวิเคราะห์อำนาจทดสอบ (Power analysis) ได้คำนวณค่า Effect size อ้างอิงจากงานวิจัยของผลของโปรแกรมการเสริมสรางความแข็งแกร่งในชีวิตต่อการปรับตัวของนักศึกษาคณะพยาบาลศาสตร์ รุ่นที่ 1 มหาวิทยาลัยราชภัฏบุรีรัมย์ มาคำนวณขนาดกลุ่มตัวอย่างโดยใช้โปรแกรม G* Power กำหนดระดับความเชื่อมั่นที่แอลฟ่า เท่ากับ 0.05 อำนาจการทดสอบเท่ากับ 0.85 ได้กลุ่มตัวอย่าง 31คน และใช้การคัดเลือกกลุ่มตัวอย่างคํานวนโดยใช้โปรแกรมสําเร็จรูป G*power กําหนดค่าขนาดอิทธิพลระดับปานกลาง (medium effect ) 0.5 (Gray, Grove, & Sutherland, 2017) ค่าอํานาจการทดสอบ (power) 0.85 และค่าแอลฟา (alpha) 0.05 ได้กลุ่มตัวอย่าง 31 ราย 
เกณฑ์การคัดเลือกกลุ่มตัวอย่าง (inclusion criteria)
1. เป็นนักศึกษาพยาบาลศาสตรบัณฑิตชั้นปีที่ 1 ในวิทยาลัยพยาบาลบรมราชชนนี สุราษฎร์ธานี
2. ไม่เคยมีประวัติได้รับการรักษาและกำลังรักษาภาวะเจ็บป่วยทางจิตเวช หรือโรคประจำตัวที่ส่งผลต่อระดับความเครียด
3. มีระดับค่าคะแนนจากการใช้แบบประเมินความเครียด SPST-20 ที่มีความเครียดอยู่ในระดับน้อยถึงปานกลาง ซึ่งความเครียดระดับนี้ สามารถใช้วิธีการผ่อนคลายความเครียดด้วยการทำกิจกรรม เช่น ออกกำลังกาย เล่นกีฬา ทำสิ่งที่สนุกสนานเพลิดเพลิน ฟังเพลง อ่านหนังสือ ทำงานอดิเรก หรือพูดคุยระบายความไม่สบายใจกับผู้ที่ไว้วางใจ ซึ่งเป็นระดับความเครียดที่ยังไม่ต้องเข้ารับขอคำปรึกษาจากผู้เชี่ยวชาญเฉพาะทางจิตเวช
เกณฑ์การคัดออกกลุ่มตัวอย่าง (exclusion criteria)
[bookmark: _Hlk206677338]          1. มีโรคประจำตัวทางกายที่อาจได้รับผลกระทบจากการออกกำลังกาย เช่น โรคหัวใจ, โรคหอบหืดรุนแรง หรือปัญหาเกี่ยวกับกระดูกและข้อที่ทำให้ไม่สามารถออกกำลังกายได้ตามโปรแกรม
          2. ต้องเข้ารับการรักษาในโรงพยาบาลเนื่องจากอุบัติเหตุระหว่างการวิจัย
          3. กำลังใช้ยาที่มีผลต่อระบบประสาทส่วนกลางหรือยาทางจิตเวช
          4. มีข้อจำกัดด้านเวลาหรือไม่สามารถเข้าร่วมกิจกรรมทั้งหมดในโปรแกรมได้อย่างครบถ้วนตามที่กำหนด
          5. ไม่สมัครใจหรือไม่สามารถให้ข้อมูลที่ถูกต้องตามความเป็นจริงได้ตลอดระยะเวลาการวิจัย	
เครื่องมือที่ใช้ในการวิจัย
           เครื่องมือที่ใช้ในการวิจัยหรือรวบรวมข้อมูลในการวิจัยครั้งนี้ มีทั้งหมด 2 เครื่องมือ ประกอบด้วย
 1) แบบประเมินความเครียด SPST-20 เป็นเครื่องมือที่ใช้สำหรับประเมินระดับความเครียดของบุคคล ซึ่งพัฒนาโดยกรมสุขภาพจิต กระทรวงสาธารณสุข อ้างอิง ประกอบด้วยข้อคำถามจำนวน 20 ข้อ โดยแปลผลกลุ่มคะแนนความเครียดเป็น 4 ระดับดังนี้
              ระดับคะแนน 0 – 23 คะแนน หมายถึง มีความเครียดในระดับน้อย
              ระดับคะแนน 24 – 41 คะแนน หมายถึง มีความเครียดในระดับปานกลาง
              ระดับคะแนน 42 – 61 คะแนน หมายถึง มีความเครียดในระดับสูง
              ระดับคะแนน 62 คะแนนขึ้นไป หมายถึง มีความเครียดในระดับรุนแรง
[bookmark: _Hlk212803439]          2) โปรแกรมส่งเสริมสุขภาพจิตตามหลัก 3 อ. 3 ลด ซึ่งผู้วิจัยได้พัฒนาขึ้นตามแนวคิดของ สบช.โมเดล ร่วมกับการทบทวนวรรณกรรม โดยมีวัตถุประสงค์ เพื่อเปรียบเทียบระดับความเครียดของนักศึกษาพยาบาล ศาสตรบัณฑิต วิทยาลัยพยาบาลบรมราชชนนี สุราษฎร์ธานี ชั้นปีที่ 1 ก่อนและหลังเข้าร่วมโปรแกรมการส่งเสริมสุขภาพจิตตามหลัก 3 อ. 3 ลด. ซึ่งนำไปสู่ระดับความเครียดที่ลดลง และการปรับตัวในการใช้ชีวิตในวิทยาลัยได้ดียิ่งขึ้น ซึ่งโปรแกรมการส่งเสริมสุขภาพจิตตามหลัก 3 อ. 3 ลด ประกอบด้วยกิจกรรมทั้งหมด 6 กิจกรรม 

การตรวจสอบคุณภาพเครื่องมือ
แบ่งออกเป็น 2 ส่วน ดังนี้
1.การตรวจสอบความเชื่อมั่น (Reliability)
แบบประเมินความเครียด SPST-20  (Suanprung Stress Test-20) ได้รับการพัฒนาและตรวจสอบคุณภาพโดยนักวิจัยในประเทศไทย โดยมีค่าความเชื่อมั่น (Cronbach’s Alpha Coefficient) เท่ากับ 0.91 ซึ่งสูงกว่าเกณฑ์มาตรฐานที่กำหนดไว้ที่ 0.70 แสดงว่าเครื่องมือนี้มีความเชื่อมั่นอยู่ในระดับสูง 
[bookmark: _Hlk213143817]2. การตรวจสอบความตรงตามเนื้อหา (Content Validity Index: CVI) โปรแกรมการส่งเสริม
[bookmark: _Hlk228783125]สุขภาพจิตตามหลัก 3 อ. 3 ลด นำแบบสอบถามที่ได้ออกแบบให้ผู้เชี่ยวชาญที่เกี่ยวข้องประเมิน จำนวน 3 ท่าน ประกอบด้วย อาจารย์สาขาวิชาการพยาบาลสุขภาพจิตและจิตเวช 2 ท่าน และอาจารย์พยาบาลที่มีความเชี่ยวชาญด้านการพัฒนาโปรแกรม ตรวจสอบความตรงเกี่ยวกับความเหมาะสมของวัตถุประสงค์กับกิจกรรม ความเหมาะสมของแนวคิดกับกิจกรรม ความเหมาะสมของระยะเวลากับกิจกรรม ความเหมาะสมของวิธีการดำเนินการกับกิจกรรม จากผลการประเมิน พบว่า กิจกรรมทั้ง 6 กิจกรรมในโปรแกรมส่งเสริมสุขภาพจิตตามหลัก 3 อ. 3 ลด พบว่ากิจกรรมทั้งหมด 6 กิจกรรม มีค่า CVI เท่ากับ 1.00 ซึ่งสูงกว่าเกณฑ์มาตรฐาน 0.80 แสดงว่า โปรแกรมส่งเสริมสุขภาพจิตตามหลัก 3 อ. 3 ลด มีความตรงตามเนื้อหาทั้งฉบับอยู่ในระดับดีมาก มีความเหมาะสมที่จะนำไปใช้ในการเก็บรวบรวมข้อมูล จากนั้นทดลองใช้โปรแกรมกับนักศึกษาที่มีลักษณะใกล้เคียงกลุ่มตัวอย่างจำนวน 10 คน พบว่าโปรแกรมมีความเป็นไปได้ มีความน่าสนใจของเนื้อหา และความเหมาะสมของระยะเวลาในการดำเนินกิจกรรม จากนั้นนำไปใช้จริงกับนักศึกษาที่ผ่านเกณฑ์คัดเลือก


การเก็บรวบรวมข้อมูล
1.ขั้นก่อนการทดลอง
	    1.1 ผู้วิจัยจัดทำหนังสือขอรับรองการพิจารณาจริยธรรมการวิจัยในมนุษย์จากสำนักงานคณะกรรมการจริยธรรมการวิจัยในมนุษย์ วิทยาลัยพยาบาลบรมราชชนนี สุราษฎร์ธานี และได้รับการอนุมัติให้ดำเนินการวิจัย 
	    1.2 หลังได้รับการรับรองจริยธรรม ผู้วิจัยขออนุญาตจากผู้อำนวยการวิทยาลัยฯ เพื่อดำเนินการเก็บข้อมูลวิจัย 
	    1.3 ผู้วิจัยชี้แจงวัตถุประสงค์ ประโยชน์จากการเข้าร่วมโครงการวิจัย ตลอดจนการพิทักษ์สิทธิ์ให้กับกลุ่มตัวอย่างได้รับทราบ พร้อมลงลายมือชื่อยินยอมเข้าร่วมโครงการวิจัย
	    1.4 ผู้วิจัยอธิบายกระบวนการวิจัยขั้นตอนการทำกิจกรรมตามโปรแกรมให้กับกลุ่มตัวอย่างได้รับรับทราบ พร้อมสอบถามและตอบข้อสงสัย หากกลุ่มตัวอย่างมีข้อคำถาม
[bookmark: _Hlk228781948]            2. ขั้นการทดลอง ผู้วิจัยเริ่มดำเนินกิจกรรมกับกลุ่มตัวอย่างตามแผนของโปรแกรมส่งเสริมสุขภาพจิตตามหลัก 3 อ. 3 ลด ทั้งหมด 6 กิจกรรม ระยะเวลา 3 สัปดาห์ โดยผู้วิจัยมีการติดตามการเข้าร่วมกิจกรรมผ่านช่องทางแอปพลิเคชันไลน์ เพื่อยืนยันว่ากลุ่มตัวอย่างได้รับเข้าร่วมกิจกรรมครบถ้วนตามเงื่อนไขที่โปรแกรมกำหนด ดังตารางต่อไปนี้
ตาราง 1 การเก็บรวบรวมข้อมูลในขั้นทดลอง 

	สัปดาห์ที่
	วันที่ปฏิบัติในแต่ละกิจกรรม
	ชื่อกิจกรรม
	รายละเอียด
	ระยะ เวลา

	



1 – 3
(สัปดาห์ที่ 2 และ 3 
ทำกิจกรรมซ้ำ เหมือนสัปดาห์ที่ 1)
	
	ปฐมนิเทศกิจกรรมก่อนเริ่มทดลอง

	1. ผู้วิจัย แนะนำตัว เพื่อให้ผู้เข้าร่วมโปรแกรมวิจัยทราบ
2.แนะนำชื่อโปรแกรมวิจัยและอธิบายความสำคัญ ตามแนวคิดหลัก (3 อ. 3 ลด: อาหาร ออกกำลังกาย อารมณ์ ลดเหล้า ลดบุหรี่ ลดอ้วน) 
3. การชี้แจงวัตถุประสงค์ของโปรแกรมวิจัย และวิธีการเข้าร่วม ชี้แจงกำหนดการ และเวลาในแต่ละสัปดาห์ของกิจกรรมทั้ง 6 กิจกรรม ตลอดระยะเวลา 3 สัปดาห์
	1 ชั่วโมง

	
	[bookmark: _Hlk220399279]จันทร์
พุธ
ศุกร์
(กิจกรรมที่ 1 และ 2)

	กิจกรรมที่ 1 อารมณ์ :
Breathe & Be หายใจลึก พักใจล้า 

	1. ท่านั่งฝึกสมาธิ นศ ต้องนับถือศาสนาพุธ หรือไม่ ควรนั่ง ท่าขัดสมาธิ เท้าขวาทับบนเท้าซ้ายเอามือซ้ายวางบนหน้าหน้าตักเท้าขวา แล้วเอามือข้างขวาทับบนมือซ้าย นั่งตัวตรง ปล่อยวาง ความรู้สึกนึกคิดให้ว่าง
2. กำหนดลมหายใจเข้าออกพร้อมทั้งนึกในใจว่า “เข้า” เมื่อหายใจเข้า และ “ออก” เมื่อหายใจออก จนจิต สงบ 
3. การติดตามลมหายใจ เป็นการใช้สติประคองจิตให้อยู่กับลมหายใจเข้าออก โดยสังเกตที่จุดกระทบ เช่น ปลายจมูกหรือทรวงอก หายใจตามธรรมชาติและกำหนดรู้ทุกครั้ง เพื่อให้จิตอยู่กับปัจจุบันอย่างต่อเนื่อง การเสริมด้วยดนตรีบรรเลงช่วยสร้างบรรยากาศที่มีความผ่อนคลาย ช่วยลดความตึงเครียด และเพิ่มสมาธิ ดนตรีทำหน้าที่เป็นสิ่งค้ำจุนทางอารมณ์ ทำให้ผู้ปฏิบัติ เกิดความสงบและจดจ่อตามลมหายใจได้ง่ายขึ้น
	15 นาที

	
	
	กิจกรรมที่ 2 
ออกกำลังกาย:
Step ลด Stress 
	1.เริ่มด้วยการ Warm up ระยะเวลา 5 นาที เช่น เดินช้า หมุนข้อ และยืดกล้ามเนื้อเบาๆ 
2. เต้นแอโรบิก ต่อเนื่อง ระยะเวลา 20 นาที 
3. Cool Down ระยะเวลา 5 นาที ด้วยการยืดเหยียดกล้ามเนื้อ
	30 นาที

	[bookmark: _Hlk206838916]
	อังคาร
พฤหัสบดี
(กิจกรรมที่ 3,4,5 และ 6)

	กิจกรรมที่ 3
อาหาร :
Eat Smart
ลดเครียด



	ชมสื่อวิดีทัศน์ให้ความรู้เกี่ยวกับความสัมพันธ์ระหว่างความเครียดกับพฤติกรรมการกินอาหาร โดยอธิบายถึงภาวะความเครียดทำให้ร่างกายหลั่งฮอร์โมนคอร์ติซอล ซึ่งส่งผลให้เกิดความอยากอาหารที่มีรสหวานและไขมันสูง นำไปสู่การกินตามอารมณ์และการกินโดยไม่รู้ตัว จนเกิดปัญหาการบริโภคเกินความจำเป็นและน้ำหนักตัวเพิ่มขึ้น กลายเป็นวงจรที่ส่งผลเสียต่อสุขภาพทั้งกายและใจ โดยการรับชมวิดีทัศน์ซึ่งได้เสนอข้อมูลเกี่ยวกับอาหารที่มีส่วนช่วยในการบรรเทาความเครียดและส่งเสริมสุขภาพจิต 
	ชมสื่อวิดีทัศน์ สัปดาห์ละ 2 ครั้ง

	
	
	กิจกรรมที่ 4
ลดเหล้า:
Alcohol & Stress Decode
	ชมสื่อวิดีทัศน์อธิบายถึงความเข้าใจเกี่ยวกับแอลกอฮอล์ ว่าช่วยคลายเครียดได้เพียงระยะสั้นๆ เท่านั้น ซึ่งแท้จริงแล้วแอลกอฮอล์มีผลต่อระบบสมองที่ควบคุมความเครียดทำงานผิดปกติในระยะยาว โดยจะเน้นที่การทำงานของสารสื่อประสาท GABA ที่ลดลงจากการดื่มเป็นประจำ ซึ่งเป็นสาเหตุของอาการขาดสุราที่รุนแรงกว่าเดิม และสรุปด้วยการกระตุ้นให้ผู้เข้าร่วมโปรแกรมตระหนักว่าการดื่มแอลกอฮอล์ไม่ใช่ทางออกที่ยั่งยืนสำหรับความเครียด
	ชมสื่อวิดีทัศน์สัปดาห์ละ 2 ครั้ง


	
	
	กิจกรมที่ 5
ลดบุหรี่: 
No Smoke 
No Stress
	ชมสื่อวิดีทัศน์อธิบายถึงการใช้บุหรี่ ที่ส่งผลต่อความเครียด  โดยกระตุ้นสมองให้หลั่งโดปามีนและสารสื่อประสาท ทำให้รู้สึกผ่อนคลายชั่วคราว แต่เมื่อฤทธิ์ของนิโคตินหมด ระดับสารเหล่านี้จะต่ำกว่าปกติ ทำให้เกิดอาการถอน เช่น หงุดหงิด วิตกกังวล และความต้องการสูบซ้ำ ทำให้เกิดวงจรความเครียด–การสูบซ้ำ มีผลให้ประสิทธิภาพในการต้านความเครียดลดลง เมื่อเทียบกับผู้ที่ไม่สูบบุหรี่ และสรุปด้วยการกระตุ้นให้ผู้เข้าร่วมโปรแกรม ตระหนักว่าการสูบบุหรี่ไม่ใช่ทางออกที่ดีสำหรับการจัดการกับความเครียด
	ชมสื่อวิดีทัศน์ สัปดาห์ละ 2 ครั้ง 

	
	
	กิจกรรมที่ 6
ลดอ้วน:
Stress Out
 ลดอ้วน ลดเครียด
	สื่อวิดีทัศน์นำเสนอละครสั้น เล่าเกี่ยวกับนักศึกษาพยาบาลที่กังวลว่าตนเองอ้วนขึ้น จนได้เรียนรู้จากภาวะอ้วนกระตุ้นการอักเสบในร่างกาย และการทำงานของภาวะอ้วนกระตุ้น แกนประสาน ไฮโปทาลามัส ต่อมใต้สมอง ต่อมหมวกไต ทำให้คอร์ติซอลสูง ส่งผลต่อสมอง และร่างกาย อารมณ์แปรปรวน เกิดวงจร “ความอ้วน ความเครียด” จึงเกิดความเครียดเรื้อรัง วิดีทัศน์ได้นำเสนอแนวทางแก้ไข ได้แก่ การออกกำลังกาย การนอนหลับพักผ่อนให้เพียงพอ การเลือกรับประทานอาหารที่มีประโยชน์ และการจัดการความเครียดอย่างเหมาะสม เพื่อปรับสมดุลฮอร์โมนคอร์ติซอลและลดความเสี่ยงจากความอ้วนและความเครียด ส่งผลให้ผู้เข้าร่วมโปรแกรมมีทางออกที่ดีสำหรับการลดอ้วน และลดเครียด
	ชมสื่อวิดีทัศน์สัปดาห์ละ 2 ครั้ง 



        3.ขั้นหลังการทดลอง
	ภายหลังสิ้นสุดโปรแกรม ผู้วิจัยประเมินระดับความเครียดของกลุ่มตัวอย่างอีกครั้ง ด้วยแบบประเมิน SPST-20 และเก็บรวบรวมข้อมูล เพื่อนำไปวิเคราะห์ข้อมูล 
        การวิเคราะห์ข้อมูล
        วิเคราะห์ข้อมูลด้วยการใช้สถิติเชิงพรรณนา ใช้ในการอธิบายลักษณะทั่วไปของข้อมูล และแสดงระดับความเครียดของกลุ่มตัวอย่างก่อนและหลังการเข้าร่วมโปรแกรม โดยคำนวณหาค่าต่าง ๆ ได้แก่ ค่าร้อยละ (Percentage), ค่าเฉลี่ย (Mean) และ ส่วนเบี่ยงเบนมาตรฐาน (Standard Deviation: SD) และทดสอบข้อตกลงเบื้องต้นโดยใช้สถิติ Kolmogorov - Smirnov Test พบว่ามีการแจกแจงแบบปกติ (p > .05) ผู้วิจัยจึงวิเคราะห์ข้อมูล โดยใช้สถิติ Paired Samples t-test เพื่อเปรียบเทียบระดับความเครียดของกลุ่มตัวอย่างเดียวกันก่อนและหลังการเข้าร่วมโปรแกรม 


จริยธรรมวิจัย
การวิจัยครั้งนี้ผ่านการรับรองการทำวิจัยในมนุษย์จากสำนักงานคณะกรรมการพิจารณาจริยธรรมการ
วิจัยในมนุษย์ เลขที่ 2025/34 วันที่ 22 กันยายน 2568 วิทยาลัยพยาบาลบรมราชชนนี สุราษฎร์ธานี โดยก่อนการเก็บรวบรวมข้อมูล ผู้วิจัยได้ทำการชี้แจงรายละเอียดและขอความยินยอมโดยสมัครใจ (Informed Consent) จากกลุ่มตัวอย่างในการให้ข้อมูลครั้งนี้ก่อนการเข้าร่วมโครงการ และอธิบายให้กลุ่มตัวอย่างทราบว่าคำตอบหรือข้อมูลส่วนบุคคลทุกอย่างของผู้เข้าร่วมวิจัยจะปกปิดเป็นความลับจะไม่มีการเปิดเผยชื่อและข้อมูลส่วนบุคคลให้ผู้ที่ไม่เกี่ยวข้องทราบผลการศึกษาจะนำเสนอในภาพรวมเท่านั้น โดยกลุ่มตัวอย่างสามารถถอนตัวจากการเข้าร่วมการศึกษาได้ตลอดเวลา และหากมีข้อสงสัยสามารถสอบถามผู้วิจัยได้โดยก่อนการสัมภาษณ์มีการให้ลงชื่อเข้าร่วมการวิจัย
ผลการวิจัย 
	1. กลุ่มตัวอย่างเป็นนักศึกษาพยาบาลศาสตรบัณฑิตชั้นปีที่ 1 ที่กำลังศึกษาในหลักสูตรพยาบาลศาสตรบัณฑิตของวิทยาลัยพยาบาลบรมราชชนนี สุราษฎร์ธานี จำนวนทั้งสิ้น 31 คน ส่วนใหญ่เป็นเพศหญิง จำนวน 28 คน คิดเป็นร้อยละ 90.32 และเพศชาย จำนวน 3 คน คิดเป็นร้อยละ 9.68 
           2.ระดับคะแนนความเครียดของกลุ่มตัวอย่างก่อนการทดลองใช้โปรแกรม ส่วนใหญ่อยู่ในระดับปานกลางจำนวน 30 คน คิดเป็น ร้อยละ 96.77 และมีคะแนนความเครียดอยู่ในระดับน้อย จำนวน 1 คน คิดเป็น ร้อยละ 3.23 และหลังการทดลองใช้โปรแกรม พบว่า สัดส่วนของกลุ่มตัวอย่างมีการเปลี่ยนแปลงในทิศทางที่ดีขึ้นอย่างชัดเจน กลุ่มตัวอย่างมีระดับความเครียดลดลง คือ อยู่ในระดับปานกลางจำนวน 19 คน คิดเป็นร้อยละ 61.29 และมีจำนวนกลุ่มตัวอย่างที่มีระดับความเครียดอยู่ในระดับน้อยเพิ่มขึ้นเป็น 12 คน คิดเป็นร้อยละ 38.71 ดังตาราง 2

ตาราง 2 แสดงเปรียบเทียบจำนวนและร้อยละของนักศึกษาพยาบาลศาสตรบัณฑิตชั้นปีที่ 1 วิทยาลัยพยาบาลบรมราชชนนี สุราษฎร์ธานี จำแนกตามระดับความเครียดก่อนและหลังการทดลองใช้โปรแกรมการส่งเสริมสุขภาพจิต (n=31)
	
	ระดับคะแนนความเครียด
	ก่อนทดลอง
	หลังทดลอง

	
	จำนวน(คน)
	ร้อยละ(%)
	จำนวน(คน)
	ร้อยละ(%)

	ระดับน้อย 
	1
	3.23
	12
	38.71

	ระดับปานกลาง 
	30
	96.77
	19
	61.29

	ระดับสูง
ระดับรุนแรง
	0
0
	-
-
	-
-
	-
-

	                รวม                                                            31               100             31          100







3. ผลการเปรียบเทียบคะแนนเฉลี่ยความเครียดก่อนและหลังการทดลอง 
ตาราง 3 เปรียบเทียบคะแนน ค่าเฉลี่ย และส่วนเบี่ยงเบนมาตรฐานของระดับความเครียดก่อนและหลังการทดลองใช้โปรแกรมการส่งเสริมสุขภาพจิตตามหลัก 3 อ. 3 ลด ของของนักศึกษาพยาบาลศาสตรบัณฑิตชั้นปีที่ 1 วิทยาลัยพยาบาลบรมราชชนนี สุราษฎร์ธานี (n = 31)
	ตัวแปร
	
	ก่อนทดลอง
	หลังทดลอง
	t
	df
	p-value

	
	
	
	S.D.
	
	S.D.
	
	
	

	ระดับความเครียด
	
	33.61
	4.24
	26.16
	4.84
	8.31
	30
	< 0.001*


         * p < .05
จากตาราง 3 พบว่าคะแนนความเครียดหลังการทดลอง ค่าเฉลี่ย (Mean) = 26.16, ส่วนเบี่ยงเบนมาตรฐาน (S.D.) = 4.84 ลดลงอย่างมีนัยสำคัญทางสถิติ เมื่อเทียบกับก่อนการทดลอง ค่าเฉลี่ย (Mean) = 33.61, ส่วนเบี่ยงเบนมาตรฐาน (S.D.) = 4.24) โดยมีค่าสถิติ t-test = 8.31 ค่าสถิติ df = 30 และค่าความน่าจะเป็น p = .001 (p < .05) แสดงให้เห็นว่าโปรแกรมการส่งเสริมสุขภาพจิตตามหลัก 3 อ. 3 ลด มีผลทำให้นักศึกษามีความเครียดลดลงอย่างแท้จริง
[bookmark: _Hlk228798336][bookmark: _Hlk228798288][bookmark: _Hlk220400324]ผลการวิเคราะห์ข้อมูล พบว่า หลังการทดลองใช้โปรแกรมการส่งเสริมสุขภาพจิตตามหลัก 3 อ. 3 ลด เป็นเวลา 3 สัปดาห์ นักศึกษาพยาบาลกลุ่มทดลองมีระดับความเครียดลดลงอย่างมีนัยสำคัญทางสถิติที่ระดับ .05 เมื่อเปรียบเทียบกับก่อนการทดลอง แสดงให้เห็นว่าโปรแกรมการส่งเสริมสุขภาพจิตตามหลัก 3 อ. 3 ลด มีประสิทธิผลในการช่วยลดระดับความเครียดของนักศึกษาพยาบาลศาสตรบัณฑิตชั้นปีที่ 1 ได้อย่างชัดเจน และสามารถนำไปประยุกต์ใช้เป็นแนวทางในการส่งเสริมสุขภาพจิตของนักศึกษาพยาบาลในสถาบันการศึกษาระดับอุดมศึกษาได้อย่างเหมาะสม

การอภิปรายผล
ผู้วิจัยอภิปรายผลตามวัตถุประสงค์การวิจัย ดังนี้ 
[bookmark: _Hlk220402749][bookmark: _Hlk213158664]          1.เพื่อศึกษาผลของโปรแกรมการส่งเสริมสุขภาพจิตตามหลัก 3 อ. 3 ลด ที่มีต่อระดับความเครียดของนักศึกษาพยาบาลศาสตรบัณฑิต ชั้นปีที่ 1 วิทยาลัยพยาบาลบรมราชชนนี สุราษฎร์ธานี
ผลการวิจัยพบว่า ภายหลังการเข้าร่วมโปรแกรมการส่งเสริมสุขภาพจิตตามหลัก 3 อ. 3 ลด นักศึกษาพยาบาล ศาสตรบัณฑิต ชั้นปีที่ 1 มีระดับความเครียดลดลงอย่างมีนัยสำคัญทางสถิติ ผลลัพธ์นี้สะท้อนให้เห็นถึงประสิทธิภาพของโปรแกรมที่มีจุดเด่นสำคัญในการส่งเสริมสุขภาพจิตแบบองค์รวม (Holistic Approach) ซึ่งไม่ได้มุ่งเน้นเพียงวิธีการลดความเครียด ด้วยการบำบัดทางจิตใจเพียงอย่างเดียว หรือมุ่งเน้นกิจกรรมเพียงแค่กิจกรรมเดียว เช่น การเน้นเพียงการฝึกสติ หรือการออกกำลังกายเพียงเท่านั้น เนื่องด้วยความเครียดของนักศึกษาพยาบาลมีสาเหตุที่ซับซ้อน ดังนั้นการแก้ปัญหาด้วยวิธีเดียวจึงไม่ยั่งยืนเท่ากับการปรับพฤติกรรมสุขภาพแบบองค์รวม (Holistic) ที่มีการบูรณาการตามหลัก 3 อ. 3 ลด ผสมผสานกิจกรรมต่างๆ ทั้งการฝึกสติ เพื่อความมั่นคงทางจิตใจ อาหาร การออกกำลังกาย และลดปัจจัยเสี่ยงทางพฤติกรรม ได้แก่ ลดเหล้า ลดบุหรี่ และลดอ้วน ผ่านกระบวนการเรียนรู้ด้วยสื่อวิดีทัศน์ และการฝึกลงมือปฏิบัติจริง จึงช่วยให้ผู้เข้าร่วมโปรแกรม มีความรู้ ความเข้าใจ และตระหนักถึงการดูแลสุขภาพกายที่ส่งผลต่อสุขภาพจิตของตนเองเพิ่มมากขึ้น สามารถนำไปประยุกต์ใช้ในชีวิตประจำวันได้อย่างเหมาะสม ควบคุมอารมณ์และผ่อนคลายจากความเครียดที่เกิดขึ้นได้อย่างมีประสิทธิภาพ สร้างความแข็งแรงทางกายและเกราะป้องกันทางจิตใจ เกิดสมดุลของชีวิตทั้งสุขภาพกายและจิต จากโปรแกรมที่มีความครอบคลุมของงานวิจัยนี้ ผลการวิจัยนี้สอดคล้องกับแนวคิด “3 อ. 3 ลด” ของสถาบันพระบรมราชชนก โดย วิชัย เทียนถาวร (2556) ซึ่งเป็นแนวทางการส่งเสริมสุขภาพแบบองค์รวมที่มุ่งเน้นการดูแลสุขภาพ ทั้งด้านร่างกาย จิตใจ และอารมณ์ ควบคู่กับการลดพฤติกรรมเสี่ยง ได้แก่ การลดอ้วน การลดบุหรี่ และการลดสุรา อันเป็นปัจจัยที่ช่วยลดระดับความเครียดและส่งเสริมสุขภาพจิตที่ดีได้อย่างยั่งยืน และสอดคล้องกับการศึกษาของ ปภาสินี แซ่ติ๋ว และคณะ (2568) พบว่า การลดน้ำหนักหรือการลดอ้วนมีความสัมพันธ์กับการควบคุมอารมณ์เป็นอย่างยิ่ง ความเครียดเป็นปัจจัยกระตุ้นให้เกิดพฤติกรรมการรับประทานอาหาร เพื่อเป็นการระบายอารมณ์ หรือที่เรียกว่า ภาวะ “ยิ่งเครียด ยิ่งกิน” หรือ “จิตเป็นนาย กายเป็นบ่าว” ฉะนั้นการที่ผู้เข้าร่วมโปรแกรมสามารถควบคุมอารมณ์ได้ จึงเป็นการลดวงจรการความเครียด มีผลต่อการควบคุมน้ำหนักหรือลดอ้วนด้วย ทำให้เกิดผลลัพธ์ที่ดีทั้งทางด้านจิตใจและร่างกาย ผ่อนคลายอารมณ์และความเครียด จึงสะท้อนให้เห็นว่ารูปแบบการผสมผสานกิจกรรมที่ใช้ในการลดความเครียด จะได้ผลดีกว่าการมุ่งเน้นให้เพียงแค่กิจกรรมใดกิจกรรมหนึ่งเพียงอย่างเดียวเท่านั้น
          2. เพื่อเปรียบเทียบระดับความเครียดก่อนและหลังการเข้าร่วมโปรแกรมการส่งเสริมสุขภาพจิตตามหลัก 3 อ. 3 ลด ของนักศึกษาพยาบาลศาสตรบัณฑิต ชั้นปีที่ 1 ผลการวิจัยพบว่า หลังการทดลองใช้โปรแกรมการส่งเสริมสุขภาพจิตตามหลัก 3 อ. 3 ลด เป็นระยะเวลา 3 สัปดาห์ กลุ่มตัวอย่างมีระดับความเครียดลดลงอย่างมีนัยสำคัญทางสถิติที่ระดับ .05 เมื่อเทียบกับก่อนการเข้าร่วมโปรแกรม ซึ่งสอดคล้องกับสมมุติฐานของผู้วิจัย การลดลงของระดับความเครียดนี้เกิดจากการเข้าร่วมกิจกรรมทั้ง 6 กิจกรรมภายใต้หลักการ 3 อ. 3 ลด ซึ่งออกแบบให้ตอบสนองต่อปัจจัยหลายมิติของความเครียด ทั้งด้านร่างกาย จิตใจ และพฤติกรรม โดยใช้กระบวนการถ่ายทอดความรู้ผ่านสื่อวีดีทัศน์ เช่น Eat Smart ฉลาดกิน ลดเครียด, No Smoke! No Stress! ลดบุหรี่ ลดเครียด, Alcohol & Stress Decode ลดเหล้า เบาเครียด, และ Stress Out! ลดอ้วน ลดเครียด ที่มีเนื้อหาชัดเจน เข้าใจง่าย และน่าสนใจ อีกทั้งการใช้สื่อวีดีทัศน์ช่วยลดข้อจำกัดเรื่องเวลาและสถานที่ ซึ่งสอดคล้องกับวิถีชีวิตของนักศึกษาพยาบาลที่มีตารางเรียนแน่น สื่อที่เป็นรูปภาพและเสียงช่วยให้เกิดการจดจำเนื้อหา และกระตุ้นความสนใจได้ดีกว่าบรรยายเพียงอย่างเดียว ส่งผลให้เกิดความตระหนักรู้และเข้าใจกลไกของความเครียด นำไปสู่การปรับเปลี่ยนพฤติกรรมการจัดการกับความเครียดได้อย่างเหมาะสมและถูกวิธี สอดคล้องกับการศึกษาของปิยะณัฐ อักษรดี และธีราภรณ์ พลายเล็ก (2564) ว่าผลการใช้สื่อวิดีโอแบบมีปฏิสัมพันธ์ สามารถช่วยเพิ่มความเข้าใจและพัฒนาผลสัมฤทธิ์ทางการเรียนได้อย่างมีนัยสำคัญทางสถิติ สื่อที่เป็นวิดีโอจะช่วยเชื่อมโยงเนื้อหากับประสบการณ์ของผู้เรียนได้อย่างเป็นรูปธรรมโดยองค์ประกอบของโปรแกรม 3 อ. มีบทบาทสำคัญในการแก้ปัญหาความเครียด ได้แก่
          ด้าน อ อาหาร การให้ความรู้เรื่องโภชนาการและสุขภาพจิตผ่านกลไก Gut–Brain Axis ช่วยให้เข้าใจว่าการรับประทานอาหารที่มีสารอาหารที่ดีต่อระบบประสาท เช่น โพรไบโอติก หรือสารต้านอนุมูลอิสระในช็อกโกแลตเข้มข้น สามารถช่วยลดความเครียดได้ สอดคล้องกับการศึกษาพบว่าการบริโภคโพรไบโอติก Lactobacillus plantarum P-8 ช่วยลดอาการวิตกกังวล (Ma et al.,2021) และพบว่าโพลีฟีนอลในดาร์กช็อกโกแลตช่วยรักษาสมรรถนะทางการรู้คิดภายใต้ภาวะเครียดได้อย่างมีประสิทธิภาพ (Sasaki et al.,2024)
         ด้าน การจัดกิจกรรม Breathe & Be หายใจลึกพักใจล้า ช่วยให้ผู้เรียนฝึกการหายใจลึกและการผ่อนคลายกล้ามเนื้อ ซึ่งเป็นเทคนิคที่ช่วยลดการกระตุ้นของระบบประสาทซิมพาเทติกและเพิ่มสมาธิ ทำให้สามารถจัดการอารมณ์ได้ดีขึ้น สอดคล้องกับการศึกษาผลการฝึกควบคุมอารมณ์ว่าช่วยพัฒนาความฉลาดทางอารมณ์และลดความเครียดได้จริง (ภัทรวดี ศรีนวล, 2562) 
           ด้าน อ ออกกำลังกาย กิจกรรม Step ลด Stress ขยับลดเครียด กระตุ้นให้ผู้เรียนเคลื่อนไหวร่างกายสม่ำเสมอ ซึ่งส่งผลให้เกิดการหลั่งสารเอ็นดอร์ฟินและโดปามีนที่ช่วยสร้างความสุขและลดความวิตกกังวล สอดคล้องกับการศึกษาพบว่าการออกกำลังกาย โดยเฉพาะแบบแอโรบิก มีผลต่อการลดความเครียดและเพิ่มความยืดหยุ่นทางอารมณ์ (Pascoe et al.,2021)
สำหรับองค์ประกอบ “3 ลด” พบว่าช่วยแก้ปัญหาพฤติกรรมที่เป็นปัจจัยกระตุ้นความเครียดได้อย่างตรงจุด ได้แก่
[bookmark: _Hlk213159101][bookmark: _Hlk213230196]           ลดเหล้า สอดคล้องกับการศึกษาพบว่าโปรแกรมป้องกันการดื่มเครื่องดื่มแอลกอฮอล์ช่วยเพิ่มความรู้และเจตคติที่ถูกต้องเกี่ยวกับการบริโภค ลดการดื่ม และลดปัญหาทางอารมณ์ที่ตามมา (Kumar et al.,2022)
[bookmark: _Hlk213159211][bookmark: _Hlk219046587][bookmark: _Hlk219047107]ลดบุหรี่ สอดคล้องกับการศึกษาของ Ren et al. (2024) พบว่าการสูบบุหรี่ก่อให้เกิดวงจรความเครียด–การสูบซ้ำ การให้ความรู้และสร้างความตระหนักช่วยให้ผู้เรียนเข้าใจผลกระทบทางระบบประสาท โดยเฉพาะการขัดขวางการหลั่งฮอร์โมนออกซิโทซิน ซึ่งเป็นฮอร์โมนสำคัญที่ช่วยลดความวิตกกังวลและเพิ่มความยืดหยุ่นทางอารมณ์ (Takayanagi & Onaka, 2022) 
ลดอ้วน สอดคล้องกับการศึกษาพบว่าความเครียดและภาวะอ้วนมีความสัมพันธ์กันแบบสองทาง การจัดการความเครียดช่วยลดพฤติกรรมการกินจากอารมณ์ (Emotional Eating) และควบคุมน้ำหนักได้อย่างมีประสิทธิภาพ (Kumar et al.,2022) 
สรุป โปรแกรมการส่งเสริมสุขภาพจิตตามหลัก 3 อ. 3 ลด มีประสิทธิผลอย่างยิ่งในการแก้ไขและลดระดับความเครียดของนักศึกษาพยาบาล เนื่องจากเป็นการบูรณาการแนวทางส่งเสริมสุขภาพแบบองค์รวมที่อิงหลักฐานเชิงประจักษ์กับกระบวนการถ่ายทอดความรู้ที่เข้าใจง่ายและเข้าถึงได้ ครอบคลุมทั้งด้านกาย จิตใจ และพฤติกรรม ส่งผลให้นักศึกษาสามารถปรับตัว พัฒนาทักษะการจัดการความเครียด และส่งเสริมสุขภาพจิตของตนเองได้อย่างมีประสิทธิภาพตามวัตถุประสงค์ของการวิจัย

การนำผลการวิจัยไปใช้  
  ควรนำผลการศึกษานี้ไปประยุกต์ใช้จริงในกิจกรรมพัฒนานักศึกษา และจัดกิจกรรมเชิงนโยบายที่สนับสนุนโปรแกรม เช่น ด้านอาหาร ประสานร้านค้าในวิทยาลัยให้มีเมนูสุขภาพ หรืออาหารที่ช่วยลดความเครียด  ด้านออกกำลังกายมีการจัดพื้นที่และช่วงเวลา “Happy Hour” ให้กับนักศึกษาพยาบาล และมีการใช้แบบประเมิน SPST -20 เป็นเครื่องมือคัดกรองสุขภาพจิตพื้นฐาน สำหรับนักศึกษาทุกคนก่อนเริ่มภาคการศึกษา เพื่อส่งเสริมสุขภาพจิตของนักศึกษาพยาบาลในทุกชั้นปีอย่างต่อเนื่อง 
 
ข้อเสนอแนะในวิจัยครั้งต่อไป
1. ควรมีการติดตามผลระดับความเครียดของนักศึกษาหลังการเข้าร่วมโปรแกรมในระยะยาว เช่น 1 เดือน 3 เดือน และ 6 เดือน เพื่อประเมินประสิทธิผลของโปรแกรมในระยะต่อเนื่อง 
2. ควรขยายการศึกษาไปยังนักศึกษาพยาบาลชั้นปีอื่น หรือสถาบันอื่น เพื่อเปรียบเทียบผลของโปรแกรมในบริบทที่แตกต่างกัน และเพิ่มความน่าเชื่อถือของผลการวิจัย 
3. ควรมีการศึกษาต่อในรูปแบบการวิจัยเชิงปฏิบัติการ (Action Research) เพื่อปรับปรุงและพัฒนาโปรแกรมให้มีความเหมาะสมและสามารถประยุกต์ใช้ได้จริงในระยะยาว 
4. ควรศึกษาปัจจัยอื่นๆ ที่อาจมีอิทธิพลต่อระดับความเครียด เช่น การสนับสนุนทางสังคม ทักษะการเผชิญปัญหา หรือความฉลาดทางอารมณ์ เพื่อใช้ในการออกแบบกิจกรรมเสริมเพิ่มเติมให้โปรแกรมมีประสิทธิภาพมากยิ่งขึ้น

